S&P สาขานี้เป็นเหมือนบ้านเล็กๆน่ารัก อยู่ปิยรมณ์สปอร์ตคลับ อย่ระหว่างซอยสุขุมวิท 101 กับซอยสุขุมวิท 101/1 ร้านอยู่ข้างในสุดเลยยยยย ขับรถเข้ามาให้ลึกที่สุดเท่าที่รถจะมาได้ 555 มาทานสาขานี้เนื่องจากว่าใกล้ที่ทำงานค่ะ

ครั้งนี้มาลองของหวาน เราจะไม่แตะของคาวเด็ดขาด ของหวานที่นี่เลือกยากเหมือนกันนะ อยากกินทุกอย่างเลยอ่าาาาา ฮือออออ ที่สั่งมาโดนจะมี หวานเย็น, บลูเบอร์รี่ไอศกรีมพาย, บัวลอยเผือก, โอวนี้แปะก๊วย, และชาเขียวถั่วแดงซันเดย์

หวานเย็น - เมนูนี้อร่อยชื่นใจจริงๆเบยค่ะ ตรงฐานจะเป็นขนมปังขาวเนื้อขนมปังหนาทนน้ำทนน้ำแข็งได้ดี ขนมปังเวลาเจอน้ำแข็งละลายจะยุ่ยเปื่อยช้ากว่าขนมปังทั่วไปค่ะ ซึ่งเป็นการเลือกใช้ขนมปังที่เหมาะมาก โปะด้วยนมเย็นปั่น ที่เป็นการเอาน้ำแดงหวานเย็นผสมกับนมแล้วปั่นกับน้ำแข็ง เนื้อเนียนนุ่มหวานชื่นใจไม่เลี่ยนค่ะ on top ด้วยถั่วแดงอร่อยๆ เท่านั้นยังไม่พอถ้าเราตักถึงข้างในตรงกลางมันมีขุมทรัพย์ค่ะ ข้างในเขาก็ใส่ถั่วแดงอีก ไม่พอๆ ยังมีข้าวเหนียวกับลูกชิดด้วยยยย คิดไปคิดมาเหมือนกินไอติมผสมหวานเย็นนะเนี่ย 555

บลูเบอร์รี่ไอศกรีมพาย - เป็นไอติมในรูปร่างของเค้ก ข้างล่างเป็นคุกกี้บดเหมือนชีสเค้กเลยค่ะ แต่ตรงเนื้อเค้กใช้เป็นไอติมแทนชีส ราดด้วยซอสบลูเบอร์รี่ ตกแต่งด้วยวิปครีมให้เรามากินเล่นอ้วนๆ เมนูนี้รู้สึกเฉยๆค่ะ โดยส่วนตัวแล้วคิดว่าอร่อยไม่เท่าชีสเค้กค่ะ ไม่ได้รู้สึกว้าวอะไร สั่งเพราะหน้าตาน่าทาน และเห็นว่ามันแปลกน่าลองคะ ใครอยากลองสั่งมาทานก็โอเคนะคะ ตาลไม่ได้บอกว่ามันไม่อร่อย สั่งมาให้รู้รสชาติค่ะ ใครถามจะได้ตอบได้ วิปครีมของเขาอร่อยดีค่ะ ไม่หวานเลี่ยน บีบมาให้พูนจานก็ทานหมดค่ะ 555

บัวลอยเผือก - เมนูนี้ประทับใจกลิ่นค่ะ กลิ่นยั่วต่อมน้ำลายมาก หอมกะทิ หอมเผือกค่ะ ตัวบัวลอยเผือกเป็นแป้งปั้นทรงลูกเต๋าเล็กๆรสเผือกทานง่ายลื่นคอ ทานตอนอุ่นๆนี้อร่อยใช้ได้เลยค่ะ 

โอวนี้แปะก๊วย - (ชื่อเรียกยากแท้เหลา) พระเอกของถ้วยนี้คือเผือกบดค่ะ เผือกบดอร่อยมาก เนื้อเนียนนุ่ม ยิ่งกินกับกะทิแล้วกินตอนอุ่นๆนะคะ อืมมมมมม พริ้มมมจ้าาาาา

ชาเขียวถั่วแดงซันเดย์ - แก้วนี้เลิฟเลยค่ะ ไอติมชาเขียวไม่ได้ออกรสชาเขียวจ๋าเลยแต่ว่าก็ยังเรียกว่าอร่อยได้อยู่ ข้างบนเห็นว่าโปะถั่วแดงมาให้แล้วยังไม่พอๆ เขาใส่ไว้ที่ก้นแก้วด้วย ประกบบนล่างเลยทีเดียว ใครรักถั่วแดงแนะนำให้สั่งเลยค่ะ ยังๆ ยังไม่หมดตรงประมานกลางๆแก้ว มีคุกกี้หักมาเป็นชิ้นเล็กๆให้ได้กรุบกรอบสนุกฟันสนุกลิ้นอีก และมีวิปครีมบีบมาให้ข้างบนให้เรากินเล่นอ้วนๆอีกแล้ว ถ้าเรากินแบบในช้อนนึงมีไอติม, ถั่วแดง, คุกกี้, วิปครีม ใส่เข้าปากไปในคำๆเดียวนี่ ขอบอกว่าาาามันอร่อยยยมากกกกกก มันมีความหวาน ความเนียน ความเย็น ความนุ่ม ความกรอบ ในคำๆเดียว อร่อยมากเลยค่ะคุณขาาาา